شهد محيط عمالة إقليم برشيد،يوم الأحد عمليات بلطجة على هامش إيداع الترشيحات لإجراء الانتخابات الحزبية ليوم تاسع دجنبر المقبل لشغل مقعد النائب البرلماني زين العايدين الحواص من حزب الاستقلال ورئيس بلدية حد السوالم الموجود قيد الإعتقال بسجن عكاشة في البيضاء. وحسب مصدر “كود” فإن «ڤيدورات» حلوا بمحيط العمالة من أحل قطع الطريق على اي مرشح يضع ترشيحه الاول. حزب الاصالة والمعاصرة اتهم حزب الاستقلال بارسال هاد الفيدورات. القضية وصلات لمضاربة ولكن كل واحد عندو ناسو بين الحزبين وحاول «ڤيدودات» محسوبون على الميزان المرشحين منع وكيل لائحة حزب التراكتور من ولوج مقر عمالة إقليم برشيد لإيداع ترشيحه بعد أن حل أولا. طبعا گلبوها كروشيات ومضاربة. دابا هاد التراكتور ولا هاد الميزان مع الامين العام الجديد للاستقلال نزار بركة هما اللي غاديين يطورو المشهد السياسي. راه خارجين عليه وخاصهم زلزال بجوجهم. هاد العقلية اللي باغية توصل للبرلمان باغية دافع على المواطنين. تابعو الانتخابات وشوفو هاد خياتنا فين غادين بهاد البلاد. كاليك زلزال سياسي وهادو خاصهم تسونامي يتبعو بركان باش المغرب يقدر يزيد القدام 
گاليك الزلزال السياسي. هاد لكمامر خاصهم التسونامي: مضاربة بين الاستقلال والبام غير على شكون يحط ترشيحو الاول فبرشيد